CELEX: C2007/315/30
Language: mt
Date: 2007-12-22 00:00:00
Title: Kawża C-344/06 P: Sentenza tal-Qorti tal-Ġustizzja (Ir-Raba' Awla) tal- 25 ta' Ottubru 2007 — J.C. Blom vs Il-Kunsill tal-Komunitajiet Ewropej u Il-Kummissjoni tal-Komunitajiet Ewropej (Appell — Rikors għal kumpens — Responsabbiltà mhux kuntrattwali — Ħalib — Imposta addizzjonali — Kwantità ta' riferenza — Produtturi li kienu daħlu għal impenn ta' non kummerċjalizzazzjoni — Produtturi SLOM 1983 — Nuqqas li terġa' tinbeda l-produzzjoni wara l-iskadenza ta' l-impenn)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/18
            
         Sentenza tal-Qorti tal-Ġustizzja (Ir-Raba' Awla) tal-25 ta' Ottubru 2007 — J.C. Blom vs Il-Kunsill tal-Komunitajiet Ewropej u Il-Kummissjoni tal-Komunitajiet Ewropej
   (Kawża C-344/06 P) (1)
   
   (Appell - Rikors għal kumpens - Responsabbiltà mhux kuntrattwali - Ħalib - Imposta addizzjonali - Kwantità ta' riferenza - Produtturi li kienu daħlu għal impenn ta' non kummerċjalizzazzjoni - Produtturi SLOM 1983 - Nuqqas li terġa' tinbeda l-produzzjoni wara l-iskadenza ta' l-impenn)
   (2007/C 315/30)
   Lingwa tal-proċedura: L-Olandiż
   Partijiet
   
      Rikorrent: J.C. Blom [rappreżentanti: E. Pijnacker Hordijk u S. C. H. Molin, advocaten]
   
      Partijiet oħra fil-kawża: Il-Kunsill tal-Komunitajiet Ewropej [rappreżentant: A.-M. Colaert, aġent], Il-Kummissjoni tal-Komunitajiet Ewropej [rappreżentanti: T. van Rijn u M. van Heezik, aġenti]
   Suġġett
   Appell imressaq kontra s-sentenza tal-Qorti tal-Prin'Istanza (Il-Ħames Awla) ta' l-20 ta' Mejju 2006, Blom vs Il-Kunsill u Il-Kummissjoni (T-87/94) li biha l-Qorti tal-Prim'Istanza ċaħdet talba għal kumpens, b'applikazzjoni ta' l-Artikolu 178 tat-Trattat KE (li sar l-Artikolu 235 KE) u tat-tieni subparagrafu ta' l-Artikolu 215 tat-Trattat KE (li sar it-tieni subparagrafu ta' l-Artikolu 288 KE), għal danni allegatament subiti mir-rikorrenti minħabba l-fatt li ma tħalliex jikkummerċjalizza l-ħalib b'applikazzjoni tar-Regolament tal-Kunsill (KEE) Nru 857/84, tal-31 ta' Marzu 1984, dwar regoli ġenerali għall-applikazzjoni ta' l-imposta msemmija fl-Artikolu 5c tar-Regolament (KEE) Nru 804/68 fis-settur tal-ħalib u tal-prodotti tal-ħalib (ĠU L 90, p. 13), kif kompletat mir-Regolament tal-Kummissjoni (KEE) Nru 1371/84 tas-16 ta' Mejju 1984, li jistabbilixxi regoli dettaljati għall-applikazzjoni ta' l-imposta addizzjonali msemmija fl-Artikolu 5c tar-Regolament (KEE) Nru 804/68 (ĠU L 132, 1984, p. 11)
   Dispożittiv
   
               1)
            
            
               L-appell huwa miċħud.
            
         
               2)
            
            
               J. C. Blom huwa kkundannat ibati l-ispejjeż.
            
         
      (1)  ĠU C 261, 28.10.2006.